भगवान शिव गणेश को हरिद्वार में कार्तिकेय के साथ भ्रमण करते हुए मिले. भगवान विष्णु भगवान शिव की इच्छा से एक पासे में परिवर्तित हो गए तथा भगवान शिव ने नारद मुनि को भी अपने साथ ले लिया. जब भगवान गणेश ने शिव से वापस कैलाश पर्वत चलने की बात कहि तो शिव ने इनकार कर दिया परन्तु गणेश के बार-बार निवेदन करने पर शिव बोले की मैंने एक नया पासा प्राप्त किया है यदि तुम्हारी माता मेरे साथ उस पासे से चौसर का खेल खेले तो में तुम्हारे साथ चल सकता हूँ. गणेश के आश्वासन देने पर नारद और कार्तिकेय के साथ भगवान शिव कैलाश पर्वत की ओर चल दिए.